
Un sistema cu ta ekipa profesionalnan cu hermentnan pa facilita 
nan trabou di garantisa proteccion di nos muchanan 

Dialuna 20 di November, riba Dia Internacional di Derecho di 
Mucha, a tuma luga e lansamento oficial di e Toolket di Codigo 
di Proteccion (CDP) y tambe e lansamento di un revista. Prome 
Minister Evelyn Wever-Croes tawata presente na e logro hopi 
importante aki pa nos pais. 


Codigo di Proteccion ta un codigo uniforme cu tur profesional 
na Aruba ta bay uza y ta uzando caba desde aña 2021. 
Profesionalnan ta nota tur loke nan ta ripara cu ta sospechoso 
cu abuso den un mucha lo por ta tumando luga. E Plataforma 
of sistema digital aki ta wordo uza pa profesionalnan den 
enseñansa, den cuido di salud, den area social y den husticia. 
CDP ta ekipa profesionalnan cu hermentnan pa facilita nan 
trabou di garantisa proteccion di nos muchanan. Teniendo tur 
porfesional riba mesun sistema, por duna siguimento na cierto 
incidentenan cu por indica un abuso di mucha. “E ta yena mi 
cu hopi orguyo pa wak e veldnan di enseñansa, salud, social 
y hudicial uni den un codigo asina importante pa nos pais”, 
Prome Minister a expresa. 


Codigo di Proteccion lamentablemente no tawata existi hopi 
prome. Momento cu Gabinete Wever-Croes a cuminsa goberna 
na fin di aña 2017, den e prome siman di trabou Gobierno 
a confronta cu e morto cruel di e dos angelitonan Rishandro 
y Eugene, dos mucha cu a perde nan bida door di abuso y 
violencia domestico. Na e momento ey, varios comentarionan a 


drenta cu a mira siñalnan di abuso den e caso aki. Lamentable 
tawata ta cu e siñalnan aki nunca a yega hunto un caminda 
pa haya e ayudo necesario cu e consecuencia grave cu dos 
mucha a perde nan bida. Cu Codigo di Proteccion, tur siñal ta 
yega un caminda, y nos profesionalnan por actua na tempo y 
mesora. 


Banda di Codigo di Proteccion, tambe ta publica un revista pa 
tur professional pa asina tur profesional ta envolvi y na haltura 
di topiconan importante tocante proteccion di nos muchanan. 


“Mi ta gradici Social Crisis Plan cu na aña 2017 a cuminsa cu 
e iniciativa aki na unda cu Gobierno a inverti 32 miyon florin. 
Gradicimento na Minister Glenbert Croes cu a cuminsa cu e 
Social Crisis Plan den Gabinte Wever-Croes |. Ta for di aki, 
Codigo di Proteccion a nace. Mi ta gradici Minister Rocco Tjon, 
kende como Minister di Asuntonan Social, cu su vision, pasion 
y dedicacion a logra esaki especialmente mantene e veldnan 
uni. Finalmente, mi ta gradici e ekipo chikito di Departamento 
di Mucha y Hoben bou di guia di señora Sue-Ann Ras. E 
departamento aki ta percura pa amplia e ekipo di supervisor pa 
asina nos tin mas soldat pa yuda nos den e lucha pa tene nos 
muchanan sigur. Mi compromiso ta pa tur mucha na Aruba ta 
safe y pa cada un tin un adulto den nan bida cu ta stima nan”, 
Prome Minister a enfatisa. MN 

POTRETNAN DI LANSAMENTO OFICIAL DI 
TOOLKIT DI CODIGO DI PROTECCION 


Toolkit 
ligital, * 
РУ 


Diamars 21 November 2025 


РУ УРЛ 


MINISTER 


DICLIITA h. E =Ë, Ë A hl ES, A E ЕЕЗ A 
& ) ti ' " q 7 ` I a? ' P! : ^ 
А i Ш ANY Е га `i 1 d a п bh М У 


Minister di Turismo y Salud Publico sr. Dangui Oduber y tambe 
como e representante di Gobierno di Aruba a wordo invita como 
un “guest speaker” pa forma parti di un panel na e conferencia 
Phocuswright na Fort Lauderdale. 


E conferencia di Phocuswright aki a toca tema di “YOU, ME & 
THE MACHINE" un conferencia cu ta enfoca ariba innovacion, 
solucion, y colaboracion usando tecnologianan moderno pa 
asina facilita producto, servicio y procesonan pa asina eleva 
henter industria di turismo. 


Aruba a anuncia e sistema di Aruba Happy One Pass (AHOP) 
cu a bin pa mehora un "seamless travel experience" cual 
lo bay crea un experiencia mucho mas placentero pa e 
turistanan cu ta bishita nos isla. E sistema aki a keda reconoci 
internacionalmente como un solucion caminda biaheronan por 
demostra nan informacion di salud na aerolineanan, hotelnan 
y otro companianan den e industria di hospitalidad na un 
manera sigur y discreto. 

E industria di biahe ta keda tranforma cu Al (Artificial 
Intelligence) y esaki ta paso tecnologia ta keda avansa y e 
influencia aki ta pone cu awe nos ta bay tin un sistema di Facial 
Recognition, Facial I.D y Digital Travel Credentials pa asina 
verifica e pasahero su indentidad cu ta bay duna un servicio 
unico y rapido pa bishitantenan di Aruba. Aruba por ta orguyoso 
pa ta e prome den caribe pa cuminsa cu un plataforma digital 
y conhunto cu nos partnersnan; SITA, Indicio, Immigracion di 
Aruba, Aruba Tourism Authority, nos ta premira cu pa comienso 
di 2024 lo por hasi uso di e sistema AHOP aki na Aruba. 
Minister Oduber su meta y vision ta pa sigui innova y colabora 
cu diferente socionan pa asina por sigui desaroya proyectonan 
cu ta trece un cambio positivo y progresivo pa nos pais. 
Henter e industria di hospitalidad por beneficia di e innovacion 


The 


Phocuswright ^ 
Conference 


NOVE MBER 13-16, 2023 
FT. LAUDERDALE, FLORIDA 


aki y pa asina nos sigui mehora e calidad di servicio na nos 
bishitantenan. E obhetivo principal di e “Seamless Travel 
Experience" ta pa fomenta un proceso di biahe ful digitalisa 
y mas eficiente pa biaha for di y pa Aruba. Minister Oduber 
semper a kere den e innovacion y a opta pa haci esaki central 
den e strategia di su maneho y su vision. MN 

Geoffrey Wever 


MINISTER 


PROYECTO REVITALISACION SAN NICOLAS TA 
DEN FASE DI INVESTIGACIÓN TECNICO 


Diabierna ultimo, a tuma luga un biaha mas un reunion tecnico 
cu tur stakeholders pa cu preparacion pa ehecucion di e 
prome fase di e proyecto di Revitalisacion centro di cuidad San 
Nicolas. 


Pa mas cu 1 aña caba trabounan ta tumando luga pa yega na un 
plan architectonico final cu por wordo ehecuta den 2024-2025. 
Durante e periodo aki a sinta cu diferente stakeholders di 
sector priva, publico y awo a toca turno na e grupo 
di stakeholders ariba e tereno tecnico pa studia 
posibilidadnan y presenta un strategia pa por 
ehecuta e vision presenta. 


E stakeholdernan tecnico encarga cu 
esaki ta consisti di decision makers 

di Utilities N.V., WEB, Elmar, RDA, 
representantenan di DIP, DOW, Directie 
Scheepvaart y Havenmeester cu lo 
presenta nan conseho na gobierno e aña 
aki con miho por ehecuta e prome fase di e 
plan di Revitalisation San Nicolas den 2024. = 


Minister Wever, ta convenci cu hasiendo e 
stapnan aki di awo ta nifica cu desaroyo di centro 

di San Nicolas lo trece desaroyo positvo a largo 
plaso, pa e area, su habitantenan y tur esnan cu ta 
frecuenta San Nicolas. Pa hopi afia nos ta wak con 
poco poco empresarionan hoben di pariba ta creando 
un industria totalmente nobo, cu un enfoke ariba e 
industria creativo y esaki ta dunando su frutanan. 


“Mi ta convenci cu si gobierno di Aruba sostene 
desaroyonan existente caba door di hasi 


inversionan cu ta alinea cu sector priva, ta hasi cu e ‘return 
on investment’ lo ta aun mas grandi", segun e mandatario 
indicando cu “e ‘spin-off effect’ ta casi garantisa”. 


Minister Wever su deseo ta pa incorpora un parti di e tereno 
cu antes tabata di e refineria den e proyecto pa revitalisa San 
Nicolas, cu anhelo pa conecta e centro di cuidad di San Nicolas 

cu lama. Esaki lo trece desayonan nobo y expande e 
posibilidad comercial pa e area. 


® Е investigacionnan tecnico lo determina con 
por haci e desaroyo aki posibel den futuro 
cercano. Mientrastanto, ta trahando ariba 
con miho por ehecuta e prome fase di 
e proyecto aki den 2024, teneniendo 
cuenta cu futuro desaroyonan di area. 

Minister Geoffrey Wever: 


EDAD NO MESTER TA UN OBSTACULO PA 


"SILVERPRENEURS" 

Durante e fin di siman, un evento interesante di "Silverpreneurs" 
a tuma luga. Aki a duna atencion unico riba fortalese 
empresarionan adulto mayor. E evento a ser marca pa e 
presencia di e Minister di Asuntonan Economico, Sr. Geoffrey 
Wever, kende a enfatisa e importancia critico di mantene 
personanan mas aña activo economicamente. 


Ё ь.. 


А subraya e diferente oportunidadnan cu ta surgi ога cu e 
personanan di edad avansa ta keda envolvi den negoshi, 
señalando nan contribuicionnan impagabel di conocemento 
y experencia. Esaki ta particularmente beneficioso pa 
empresarionan hoben y/of personanan cu capital pero cu 


chispa empresarial bibo, y a subraya e idea cu edad no mester 
ta un barera pa participacion economico y cu e bista tecnico 
di generacionnan mas bieu ta esencial pa un ecosistema di 
negoshi vibrante y diverso. 


Un palabra di gradicimento na e ekipo di Departamento di 
Asunto Economico, Comercio y Industria (DEACI) pa nan 
dedicacion pa asina trece un otro curso importante pa e 
comunidad di Aruba. Danki tambe na tur e Silverpreneurs cu 
a participa, sperando cu nan a keda inspira y motiva despues 
di e sesion. INN 

MINISTER 


MINISTER ENDY CROES TA LOGRA CURSONAN 
ONLINE PA NOS DOCENTENAN VIA UNIVERSITY 
OF SOUTH CAROLINA 


Siman pasa, Minister di Ensefiansa y Deporte Sr. Endy Croes 
hunto cu Minister Plenipotenciario Sra. Joselin Barroso Croes 
a bishita varios universidad tanto na Washington, Maryland 
State y estado di South Carolina. Tur e bishita- y reunionnan 
tabata exitoso. 


Na University di South Carolina a reuni cu Sra. Aisha 
Haynes encarga cu Teaching Excellence Center (CTE). E 
departamento aki ta enfoca su mes pa traha cu e docentenan 
di e universidad. Tanto pa nan propio desaroyo, pero tambe ta 
atende cu kehonan di studiante. Manera Sra. Aisha a splica 
cu un docente mester por ta habri, no solamente pa sigui 
desaroya den su carera, pero pa “acepta y adapta” momento 
tin keho contra su persona. 


Teaching Excellence Center: 
Ecentroakita yuda, entre otro, e docentenanelevanan habilidad. 
Pues, ta brinda oportunidad pa un desaroyo profesional na tur 
cu ta duna les," To all who teach". Instructional Design Services 
ta basa riba “evidence-based best practices" y ta permiti nan 
pa asisti y yuda e docentenan cu diseño di cursonan efectivo. 
E proceso di Instructional Design ta basa riba evidencia di 
"best practices", cual ta yuda y sifia e ekipo disefia cursonan 
atractivo y efectivo. E prome parti y e manera cu e Instructional 
Design ta hinca den otro tin e compromiso pa garantisa e exito 
di cada studiante (student success), haciendo uzo di "best 
practices” pa crea un ambiente di enseñansa inclusivo. Nan 
ta haci tur esfuerso pa crea un ambiente di educacion cu ta 
cumpli cu e standardnan mas halto di excelencia. E docentenan 
ta haya les tanto "face to face" como hybrid, pa e integracion 
di tecnologia. Transicion di e blackboard pa e sistemanan 
moderno, training riba "engagement" di e studiantenan y active 
learning, observacion di lesnan, revisa cursonan online, crea 
templates pa desaroyo y hopi mas. Otro aspecto ta *one on 
one coaching”, pues esaki tambe e centro ta brinda . Ta train e 
docentenan pa mehora nan habilidad den duna presentacion y 
tayer. Den luna di october, por ehempel Universidad di South 
Carolina tin nan simposio “on teaching", esta e Octoberbest. 
Ta organisa un conferencia riba “best practices" y ta showcase 
e strategianan moderno pa e docentenan. Tambe ta keda 
duna cursonan cortico na e docentenan unda nan ta ricibi un 
certificado pa cu cada curso cu nan sigui y termina. 


Acuerdo pa haci uzo di e plataforma digital di Universidad 
di South Carolina: 

Durante reunion Minister Endy Croes a haci e apelacion na Sra. 
Aisha Haynes di Teaching Excellence Center pa e docentenan 
di Aruba por haci uzo di e plataforma digital di University of South 
Carolina y asina permiti nos docentenan pa scoge algun curso 
y haci esakinan online. A consulta cu gerencia di e universidad 
y a logra bay di acuerdo cu e peticion. E representantenan di 
Universidad di Aruba Sra. Sue Ann Lee, Sra. Jo Anne Croes y 
Sr. John Wardhlaw tambe tabata presente durante e occasion 
aki. Tambe a palabra cu lo pone IPA den contacto cu e Teaching 
Excellence Center. Den afia 2024 lo inicia cu cursonan “online” 
completamente gratis pa e docentenan. 


Curso di Mental Health and Well Being: 

E prome curso cu Minister Endy Croes a solicita pa e 
docentenan por tin acceso na dje ta Mental Health and Well 
Being Competency. E programa aki ta prepara e facultad 
pa reconoce y atende cu e cantidad di studiante cu ta 
experenciando problema di salud mental. Esaki por ehempel ta 
un curso online cu e docente lo haya un certificado. Univeridad 
di South Carolina tin un agenda completo anticipando tur e 
fechanan, cual cursonan nan ta brinda na e docentenan y asina 
e docentenan por scoge. Lo bay splica mas di esaki na tur 
stakeholder den ensefiansa y asina nos prepara pa maart/april 
2024 inicia cu esaki. E docentenan di Aruba lo ricibi esakinan 
completamente gratis. Hunto y den colaboracion nos ta logra! 

MINISTER ENDY CROES TA 
FELICITA E OLYMPIANS ARUBANO 
CU NAN RECONOCEMENTO DI 
OLYMPIANS FOR LIFE 


Durante e ceremonia di Premio Excelencia den Deporte 
a reconoce y a honra seis (6) atleta olimpico cu a ricibi un 
certificado y pin di Olympians for Life (OLY) for di World 
Olympians Association pa nan esfuerso y pa promove e 
balornan olimpico. Sr. Isnardo *Juni" Faro a haci entrega di e 
plakkaat y pin OLY na e seis Olympians Arubano. 


Esnan cu a ricibi e reconocemento di Olympians for Life (OLY): 
Evelyn Farrel: 

Sra. Evelyn Farrel a competi den 100 meter na olimpiada di 
aña 1984 y den 100 y 200 meter na olimpiada di aña 1988. E 
dedicacion di Evelyn na deporte y su logronan na nivel mundial 
ta fuente di inspiracion pa nos tur. 


Monica Pimentel: 

Sra. Monica a competi den e categoria di 49 kilo den e disciplina 
di taekwondo na Weganan Olimpico di Rio na aña 2016. E 
trabou duro y dedicacion cu Monica a desplega na su deporte 
a lag'e conkista un luga entre e atletanan di e nivel mas halto 
di mundo. E aporte di Monica na e movemento olimpico no ta 
para ey. Monica a sigui promove e balornan olimpico y inspira 
otro door di su trabou como un coach nacional y como coach 
di Impact Taekwondo Aruba. 


Esther Croes: 

Sra. Esther Croes a competi den e disciplina di natacion 
artistico, tanto den duet como solo, na olimpiada di afia 1984. 
E dedicacion y trabou duru di Esther a hiba su nomber leu, 
representando Aruba na nivel mundial. E pasion di Esther pa 
natacion artistico a cuminsa na un edad jong y el a traha duro 
pa perfecciona su arte. 


Daniella van den Berg: 

Sra. van den Berg a competi den e 800 meter na e Weganan 
Olimpico na London di aña 2012. Ademas di e 400 meter y 800 
meter na e Weganan Olimpico Hubenil na Nanjing na 2014. 
Daniella su trabou duro y dedicacion na su deporte a gana un 
luga entre e atletanan di e nivel mas halto na mundo. E aporte 
di Daniella na e movemento olimpico no ta para ey. Daniela 
ta miembro di directiva di Asociacion Arubano di atletanan 
olimpico. 


Jan Roodzant: 

Sr. Jan Roodzant na edad di 24 aña a representa Aruba na 
Weganan Olympico di Beijing na China na 2008, unda el a 
participa den e deporte di landamento den e evento di 100 meter 
"freestyle". Den e prome ronda di e competencia, Jan a mustra 
su velocidad y habilidad exepcional, terminando cu un tempo 
den su “heat” di 51.69 seconde. Jan su logronan como atleta ta 
notabel cu medaya di plata na CCCAN. Su participacion na e 
Campeonato Mundial di 2007 y na e Weganan Panamericano 
di 2007. Jan a bira e prome Arubiano cu a yega na e semifinal 
den e 50 meter "freestyle", estableciendo un record nacional 


cu a keda valido durante ocho afia. Despues di su carera 
deportivo, Jan a sigui contribui na deporte door di ta activo 
como miembro di comision di atleta Arubano. 


Nicole Hoevertsz: 

Sra. Nicole Hoevertsz ta conoci pa nos tur den a mundo di 
deporte y e famia olimpico. Nicole a competi den natacion 
sincronisa na olimpiada di Los Angeles na 1984. El a gana 
varios campeonato Arubano y Antiyano durante su carera y 
despues a bira un coach di atletanan di natacion sincronisa. 
E dedicacion di Nicole na su deporte y su logronan na 
nivel mundial ta un fuente di inspiracion pa nos tur. Pero, e 
logronan di Nicole den deporte no ta para ey. Nicole ta conoci 
internacionalmente den e famia olimpico y actualmente tin e 
posicion di vice presidente como un miembro di IOC. 


Tur seis (6) Olympians Arubano a ricibi nan pin y certificado 
OLY, como simbolo nan status como Olympian y e compromiso 
pa sigui promove e balornan olimpico. Ta di vital importanicia 
pa remarca cu no ta solamente nan logro riba tereno di wega 
of na piscina, pero tambe e balornan cu nan ta promove como 
atleta y como persona. Semper cu e balornan di excelencia, 
amistad y respet cu olimpiada ta representa. 


Pa conclui, Minister Endy Croes ta felicita e seis (6) Olympians 
Arubano cu nan reconocemento, alabes ta gradici nan pa nan 
excelente contribucion na desaroyo di deporte di nos pais. 
Danki na nos Olympians pa inspira nos cu boso logronan. 
Aruba ta orguyoso di boso! MN 

MINISTER ENDY CROES A ENTREGA PREMIO 
NA E GANADONAN DI ARUBA OPEN BEACH 
TENNIS CHAMPIONSHIP 2025 


Un torneo sumamente exitoso cu a surpasa tur expectativa 

Diadomingo ultimo, na e beach di ex — Bushiri Hotel a tuma 
luga e gran final di e torneo di Aruba Open Beach Tennis 
Championship 2023. Sigur por mira bek riba un tremendo y 
exitoso diestres (13) edicion di Aruba Open Beach Tennis cu a 
inicia dia 12 di november y a culmina diadomingo den oranan 
laat di anochi. E torneo deportivo a surpasa tur expectativa, 
alrededor di 1200 atleta a participa di 40 diferente pais y a 
reparti un total di 70 mil US$ na premio. E arena tabata yen 
yen di fanatico y tabata reina un tremendo ambiente. 


Minister Endy Croes tabata presente pa entrega premio na e 
ganadonan di Aruba Open Beach Tennis Championship 2023. 
Pa conclui, Minister Endy Croes ta felicita Sr. Sjoerd de Vries y 
su team y boluntarionan cu un biaha mas a organisa e evento 
deportivo mas grandi di Aruba. Minister Endy Croes ta gradici — FX 
Gabinete Wever — Croes II, ATA, CMB y tur stakeholder cu a — Д Ç: US$ 10,000 
haci e torneo aki posibel y sumamente exitoso. Pabien na e \ 


T oy 'S DOUBLES 
ganadonan! PRO MEN'S Dis cnanionsnes 

Dia 20 di november ultimo, en conexion 
cu Dia Internacional di Derecho di Mucha 
y 15 aña di existencia di Scol Primario 
Kudawecha, Minister di Enseñansa Endy 
Croes a bishita nan Feria di Diversion. Na 
yegada cabesante di e scol Sra. Xiomara 
Berkel a ricibi mandatario di ensefiansa y a 
dun'e un recorido den e Feria di Diversion. 


Tambe, Minister Endy Croes tabatin e 
oportunidad pa participa den algun wega. 
Presente na e mainta special aki, tabata 
Sra. Morela Dirks y Sra. Marylou Maduro 
di DPS. Manera ta conoci, Scol Primario 
Kudawecha ta resorta bou di Dienst Publieke 
Scholen (DPS) y ta conta cu alrededor di 
400 alumno. E scol a organisa un mainta 
ameno unda cu e alumnonan por a disfruta di diferente wega 5 aniversario cu e scol a cumpli na luna di augustus ultimo. Pa 
popular y actividad. conclui, Minister Endy Croes ta gradici pa e invitacion, alabes 

ta felicita docente- y alumnonan cu diescinco (15) aniversario 
Sigur e alumonan a gosa di e mainta dedica na nan, tabata qi e scol. Mandatario di Enseñansa ta gradici e cabesante Sra. 


reina un ambiente y alegria. Cabesante di e scol Sra. Xiomara Berkel ye docentenan cu durante 15 afia largo a educa nos 
Berkel a expresa cu tabata un mainta пор! special pa e scol yiunan. mmm 

Asuntonan General, 
Innovacion, 

Organisacion Gubernamental, 
Infrastructura y 


S | M A N Planificacion Teritorial 
PROME MINISTER, EVELYN WEVER-CROES 


11-17 di november, 2023 


COMPROMISO PA 2 A 3 SPEELTUIN 

NOBO PA NOS MUCHANAN 

Prome Minister a reuni cu Stichting Jantje 
Beton, cu ta un stichting di Hulanda cu ta 
traha riba e maneho di e importancia pa e 
muchanan hunga, pa nan desaroyo social, 
fisico y mental. Prome Minister a indica, cu na 
afia 2022, el a aserca Stichting Jantje Beton, 
pa pidi nan yudansa cu e speeltuinnan aki na 
Aruba. Nan a haci un estudio riba e situacion 
actual, di e facilidadnan pa muchanan na 
Aruba por hunga pafo, y a tuma e decision cu 
nan lo yuda pais Aruba, trahando dos 
speeltuin completamente nobo, of drecha uno 
existente, cu materialnan moderno y mas 
sigur pa e muchanan. 


SIMPOSIO HUNTO CU PRINSES BEATRIX 

Recientemente, na Universidad di Aruba, a 
tuma luga un simposio organisa pa Dutch 
Caribbean Nature Alliance (DCNA), riba e 
tema di naturalesa. Presente tabata Prinses 
Beatrix, cu a bin Aruba, riba invitacion di 
DCNA specialmente pa atende esaki. Prome 
Minister hunto cu Minister di Medio Ambiente 
Ursell Arends tambe a atende e simposio 
importante aki, na unda e oradornan a trece e 
tema di naturalesa dilanti, y con por yega na 
solucionnan basa riba naturalesa mes.Prome 
Minister a expresa di ta sumamente 
impresiona cu e calidad di informacion cu e 
simposio aki a ofrece, y cu e tabata uno hopi 
interesante y importante pa Aruba. 


SIGUIENTE MINISTER 
PLENIPOTENCIARIO NA WASHINGTON 
Durante conferencia di prensa di Gobierno di 
Aruba, Prome Minister a anuncia cu e 
siguiente Minister Plenipotenciario pa 
Washington lo ta sefiora Zulema Dabian — 
Erasmus. Prome Minister a splica cu e 
posicion aki ta uno importante, mirando cu e 
funcionario aki, lo asisti Gobierno di Aruba y 
pueblo en general pa logra cierto metanan, 
manera sefiora Joselin Croes a haci durante 
su afianan como Minister Plenipotenciario na 
Washington. Prome Minister a expresa cu 
basa riba e cualidadnan di sra Dabian 
Erasmus, e ta convenci cu Aruba lo ta bon 
representa. Gobierno di Aruba ta desea sra 
Dabian-Erasmus tur clase di exito pa e 
proximo 4 afianan. 

PROME MINISTER, EVELYN WEVER-CROES 


PREMIO EXCELENCIA DEN DEPORTE 
Prome Minister a asisti na e evento "Premio 
Excelencia den Deporte". Prome Minister a 
expresa di ta honra di por a comparti un anochi 
asina special cu cada un di e atletanan, 
entrenadornan y tur esnan cu ta sostene 
deporte na Aruba. Un total di 29 federacion a 
manda nomber di nan atletanan cu mas a 
destaca durante afia 2022, pa un total di 130 
nominado. Tambe a reconoce 27 entrenado, a 
rindi homenahe na 10 baluarte deportivo, y 7 
atleta olimpico a ricibi un certificado y pin di 
World Olympians Association pa nan esfuerso 
haci na promove e balornan olimpico. 


REUNION CU COMMANDANT VAN WIJK 
Diamars 15 di November, Prome Minister a reuni 
cu Commandant di Marinierskazerne na Savaneta 
ТА.Н. Van Wijk. E tawata un reunion hopi 
informativo di ambos banda na unda cu a elabora 
riba desaroyonan nobo di interes pa Aruba y 
Hulanda. 

Prome Minister ta gradici senor Van Wijk pa 
informa Gobierno riba trabou y estrategianan 
especialmente pa trece mas siguridad pa nos pais, 
y lo sigui traha hunto pa estrecha e cooperacion 
mas ainda pa tur proyecto y programa di 
formacion pa nos hobennan y como tambe 
hende muhe wordo enforsa mas. 


PROYECTO DI INNOVACION DI EDUTECH 
Recientemente, Prome Minister a bishita Colegio 
Laura Wernet Paskel, pa asina mira con e 
inversionnan di e proyecto cu nan a gana di 
Edutech ta wordo uza. Colegio Laura Wernet 
Paskel a gana 25 chromebooksnan pa nan zesde 
klas, 25 tabletsnan pa nan derde klas, y e eerste, 
tweede, y Prisma Klas, a haya 4 digiboards. Prome 
Minister tabata sumamnete contento di mira e 
entusiasmo di e muchanan pa haya les, y di e 
docentenan pa duna les. Esaki sigur Gobierno lo 
desea di wak den tur scol. 


SCOL PREPARATORIO TARCISIUS A CUMPLI 70 
ANA DI EXISTENCIA 

16 di November, Scol Preparatorio Tarcisius a 
cumpli 70 aña di existencia. Prome Minister 
tabata presente na e celebracion special aki, pa 
den nomber di Minister di Enseñansa Endy Croes, 
felicita y gradici tur esnan cu a, y ta labora na e 
scol, cu 70 ana di amor y dedicacion na nos 
muchanan. Prome Minister tabata tin e 
oportunidad di combersa cu e cabesante actual 
Juffrouw Angela Romero, y cu e ex cabesante cu 
tabata Juffrouw Monica. El a gradicinan pa tur nan 
esfuerso y dedicacion, pa cu educacion di nos 
muchanan. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uzae 
benificionan aki pa 
engrandece nos mes 
y Aruba. 


— = 


AÑA DI UNION Y POSITIVISMO! 


2023 


